ועדת הכספים, כנסת 24, פרוטוקול מספר 285, 2022-05-30 12:30

אלכס קושניר: אני פותח את הישיבה.

אלכס קושניר: חוזרים לדיון על העברות תקציביות.

אלכס קושניר: בדיון הקודם דנו בפנייה 46 עד 56 של משרד ראש הממשלה.

אלכס קושניר: עצרנו בתוכנית 9 ו-10.

אלכס קושניר: אם יש לכם שאלות על התוכנית הזו – בבקשה.

אלכס קושניר: משרד ראש הממשלה.

אלכס קושניר: שתי התוכניות האחרונות שנשארו – שיתוף פעולה אזורי ונתיב.

ינון אזולאי: מי מייצג שיתוף פעולה אזורי?

אופיר כץ: אני מבקש הסבר לסעיף 2א.

דרור סורוקה: עברה החלטת ממשלה לפני כחודש בהובלת משרד הביטחון שהמהות שלה בעיקר זה תקציב למעברי הגבול כדי שתתאפשר כניסה של יותר עובדים פלסטיניים לשטח מדינת ישראל.

דרור סורוקה: המעברים מאוד קטנים וצפופים.

דרור סורוקה: משרד הביטחון הוביל את ההחלטה ושיתוף פעולה אזורי התבקש להשתתף במימונה תקציבית.

דרור סורוקה: זו החלטה הרבה יותר רחבה של קרוב ל-40 מיליון שקלים אבל זה החלק של שיתוף פעולה אזורי בהחלטה.

דרור סורוקה: התקציב הזה עובר למשרד ואחר כך מועבר בהזמנה למשרד הביטחון.

אופיר כץ: על כל הגדלה של כניסת עובדים פלסטינים מעבירים החלטת ממשלה?

דרור סורוקה: לא.

דרור סורוקה: במקרה הספציפי הזה משרד הביטחון קידם החלטת ממשלה.

דרור סורוקה: מאחר שהמעברים עצמם מאוד קטנים ויוצר שם צפיפות ובעיות ביטחונית, אז התבקשה השתתפות של המשרד לשיתוף פעולה אזורי בהחלטה הזאת לאור הקשר הטבעי של המשרד לשיתוף פעולה כלכלי עם הפלסטינים.

אופיר כץ: כמה מעברים כאלה יש?

דור סורוקה: לא יודע מספר מדויק.

גל אסף: אתייחס להחלטת הממשלה.

גל אסף: היא גם מצורפת.

גל אסף: החלטת הממשלה היא ספציפית על מעבר ארז ברצועת עזה ששם יש רק מעבר אחד שדרכו עוברים, ועשו שינוי שבו הכניסו יותר עובדים למכסות האלה.

גל אסף: כל זה מפורט בהחלטת הממשלה שבין היתר לטובת זה נשרד להרחיב את המעבר ועשו איגום משאבים מכמה וכמה משרדי ממשלה.

ינון אזולאי: כמה עובדים שם בסך הכול שמגיעים מעזה?

גל אסף: אבדוק ואחזור לגבי החלטת ממשלה.

ינון אזולאי: 3 מיליון עבור פרויקט שיקום נהר הירדן הדרומי – כמה סך הכול ומתי הצפי של הסיום?

דרור סורוקה: זו החלטת ממשלה, סדרי גודל של 50 מיליון שקלים שמקודמת על ידי המשרד להגנת הסביבה ומשרד החקלאות.

דרור סורוקה: יש כרגע טיוטת החלטה שרצה בין המשרדים.

דרור סורוקה: הצפי שלנו שהחלטת הממשלה תוך כחודשיים תבוא לאישור הממשלה.

ינון אזולאי: אתה שם כסף לפני שיש לך החלטת ממשלה?

דרור סורוקה: לא.

דרור סורוקה: פה אני מציג את התוכנית שלי למה אני מייעד את התקציב נכון להיום, בהתאם לתוכנית עבודה שנתית של המשרד.

דרור סורוקה: זו החלטה שהמשרדים עובדים עליה מספר חודשים.

דרור סורוקה: אנו צופים שהיא תעלה.

דרור סורוקה: אנחנו מסמנים לה תקציב ייעודי בתוכנית העבודה.

דרור סורוקה: ככל שההחלטה בסוף לא תאושר נסיט את התקציב לפעילות אחרת.

אופיר כץ: כמה עוברים היום במעבר ארז?

גל אסף: 20,000.

גל אסף: 12,000 לבניין והשאר לחקלאות.

גל אסף: זו החלטת ממשלה שהתקבלה במרס האחרון.

אופיר כץ: ולפני ההחלטה כמה עברו?

גל אסף: לפני ההחלטה לא היתה העברה במכסה.

גל אסף: זה היה במנגנון אחר שאיני רוצה להרחיב כי איני אמון על הנושא.

אופיר כץ: זו החלטת ממשלה גם על מספר הפועלים שנכנסים?

אופיר כץ: כלומר אם עכשיו שר הביטחון רוצה 25,000?

גל אסף: אני לא רפרנט שאמון על הנושא אבל למיטב ידיעתי כל הנושא של מכסות תעסוקה כן צריך לעבור בהחלטת ממשלה.

גל אסף: זה לא משהו שאפשר לשנות.

אופיר כץ: אבל אתה אומר שזה משהו חדש שעשו אותו.

אופיר כץ: אז מעכשיו כל פעם ששר הביטחון ירצה להגדיל את המכסה הוא יצטרך החלטת ממשלה?

גל אסף: אני לא אמון על הנושא.

אלכס קושניר: תבדקו ותענו לנו בכתב על השאלה.

ינון אזולאי: לגבי פרויקט לחיזוק מובילות נשים אזוריות - מה זה?

דרור סורוקה: זה פרויקט שהמהות שלו גם קידום מעמד האשה וגם משלחות במקרה הזה של נשים מישראל ונשים ממרוקו.

דרור סורוקה: חילופי משלחות.

ינון אזולאי: ממרוקו – אני בעד...

נעמה לזימי: מצטרפת לינון.

ינון אזולאי: סיימתי עם התוכנית.

משה גפני: מה זה עמותות שעוסקות בקידום שיתוף פעולה אזורי?

דרור סורוקה: למשרד יש מבחן תמיכה, 3א, שמתפרסם כשבע שנים ברציפות.

דרור סורוקה: מדובר בעמותות שמציגות בפני המשרד תוכניות שמקיימות במגוון תחומים – חינוך וספורט שבפעילויות עצמן גם יש שיתוף עם האזור ויש השתתפות של אוכלוסייה ממדינות האזור - מירדן, מחריין, האמירויות, מרוקו.

משה גפני: למה עמותות עושות את זה ולא המשרד?

דרור סורוקה: משרדי ממשלה אנחנו לא יכולים לבצע כזאת כמות של פעילויות.

דרור סורוקה: יש פה עשרות עמותות.

דרור סורוקה: כל עמותה יש לה הידע והניסיון לבצע הרבה יותר טוב מהמשרד ויש לה קשרי עבודה ובסוף מישהו צריך לבצע את הפעילות בשטח.

דרור סורוקה: מבחן תמיכה זה כלי של משרדי ממשלה לסייע לעמותות לבצע פעילויות במיוחד כשמדובר בפעילויות שתואמות למדיניות של המשרד.

ג'ידא רינאוי-זועבי: בנושאים של ספורט, תרבות ומדיה.

ינון אזולאי: נתיב, תוכנית 10.

ינון אזולאי: נתיב זה ספק יחיד או במכרז?

אלכס קושניר: זה יחידת סמך של משרד ראש הממשלה.

אלכס קושניר: זה נתיב לא גיור אלא זה שנותן אשרות כניסה לעובדים.

ינון אזולאי: ב-1, תגבור של סך 3,700.

ינון אזולאי: כתוב הגדלה זמנית של היקף כוח אדם לטובת מענה לגל עלייה של הארגון באוקראינה ורוסיה.

ינון אזולאי: מה זה כוח אדם זמני?

ינון אזולאי: כמה מדובר?

ינון אזולאי: על כמה זמני?

מרינה אנוקוב: מדובר בתקופה של עד שנה – קיבלנו אישור מיוחד לזה, לתגבר לאור הלחימה וגם העלייה מאוקראינה קונסולים שנמצאים פה בארץ עד שנה.

מרינה אנוקוב: התוספת התקציבית זה עבור השכר שלהם ועבור שעות נוספות גם של עובדי המטה וגם של הקונסולים המתגברים.

ינון אזולאי: זה תוספת גם של משרות?

מרינה אנוקוב: משרות באב"ץ.

מרינה אנוקוב: כ-30, 35 משרות נוספות.

גל אסף: הם מועסקים בחודשי העסקה.

ינון אזולאי: לגבי הפרויקט עצמו, על איזו פעילות אנו מדברים בקרב בני הנוער שהם עושים?

ינון אזולאי: וכמה כסף התקציב הוגדל השנה משנה שעברה?

מרינה אנוקוב: עיקר התקציב מתייחס להגדלת התקציב לאור הלחימה עם רוסיה ואוקראינה, הגדלת פעילות נתיב לאור הלחימה.

מרינה אנוקוב: תוספת תקציבית לפעילות השוטפת של נתיב, שזה גם פעילות תרבותית וגם פעילות מול בני הנוער במרחב ברית המועצות לשעבר זה פעילות שאנו מבצעים אותה משנה לשנה.

מרינה אנוקוב: עיקר התוספת רבה ככולה מיועדת להגדלת המשאבים בהתמודדות עם הלחימה והגדלת משאבי נתיב לטובת הנושא גם במטה וגם בחו"ל.

ינון אזולאי: במטות השינוי כתבתם שיש לגבי הפעילות של מועדון נוער.

מרינה אנוקוב: בהתאם לקצב ביצוע התוכנית וביצוע תוכנית העבודה בהתאם.

מרינה אנוקוב: הגדלה של פחות ממיליון, מתוך ה-5.8.

מרינה אנוקוב: כלומר פחות ממיליון מיועד לנושא של התוכן, אירועים וכו'.

מרינה אנוקוב: 3 ו-700 זה שכר וכמעט 4 מיליון זה לטובת הסברת הפעילות בנתיב במטה ובשטח במצב הלחימה.

משה גפני: מאיפה הכסף?

גל אסף: הכסף מרביתו מהסטות של תתי ביצוע.

גל אסף: בין היתר יש לנו הכנסה מאוד גדולה ממפקד האוכלוסין שקצב הפקידה לוקח את הזמן ונסיט חלק ממנו לשנה הבאה.

גל אסף: והסטות בתוך הסעיפים, סעיף 04, תתי ביצוע במשרדים השונים.

משה גפני: מאיפה הורדתם?

גל אסף: הורדנו בעיקר מעולמות של פרויקטים בעולם הדיגיטציה והלמ"ס בהתאם לקצב ביצוע.

משה גפני: אתם לא משתמשים ברזרבה.

משה גפני: אתם לוקחים את זה מפעולות אחרות של משרדים אחרים.

גל אסף: המקור היחידי של הרזרבה הוא לטובת הפנייה הקואליציונית ליהדות התפוצות שזה מראש אושר שם ברזרבה עד שיהיה אישור חוות דעת משפטית ונגיע לפה כדי להפנות את המקור.

גל אסף: זה המקור היחיד שנלקח מהרזרבה.

גל אסף: השאר מהסטות בפרויקטים שונים.

משה גפני: מסעיפים אחרים.

משה גפני: מיותרים שם?

גל אסף: לא מיותר.

גל אסף: פשוט יש פרויקטים שמתוקצבים ומשתנה התזרים.

גל אסף: אנחנו בחודש מאי.

גל אסף: המפקד מתקדם בקצב אחר ממה שחשבו.

גל אסף: פרויקטים שונים בדיגיטציה משתנים.

גל אסף: זה הכול בתיאום עם משרדים ובלי לייצר פגיעה אלא שינוי בתזרים.

ינון אזולאי: אם אתה מדבר על המפקד – יש בעיה להיכנס.

ינון אזולאי: אתמול ניסיתי להיכנס לאתר של המפקד בשביל לענות על כמה שאלות.

ינון אזולאי: יש בעיה בכניסה.

ינון אזולאי: יש בעיה מאתמול, וכדאי שתיתנו על זה את הדעת.

אלכס קושניר: זה לא קשור.

גל אסף: אין בעיה.

גל אסף: נעביר את זה ונבדוק את העניין.

ינון אזולאי: יש שאלת ששאלנו אותם בפעם שעברה.

אופיר כץ: על 10 אין לי שאלה אבל שאלנו שאלות רבות על הלמ"ס ולא ראיתי תשובות.

אלכס קושניר: הם פה אבל אני מבקש להעביר את התשובות בכתב.

ינון אזולאי: הם פה, לא חבל?

ינון אזולאי: התייעצות.

אלכס קושניר: מצביעים על פנייה 54 עד 56.

אלכס קושניר: משרד ראש הממשלה.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב גדול אושר.

אלכס קושניר: הפנייה אושרה.

אופיר כץ: רביזיה.

אופיר כץ: פנייה 53

אלכס קושניר: פנייה 53.

אלכס קושניר: משרד הביטחון.

אלכס קושניר: בבקשה.

גל אסף: הפנייה נועדה לתוספת הרשאה להתחייב בסך 253 מלש"ח לתוכניות הוצאות ביטחון שונות.

גל אסף: מטעמי סיווג הפירוט לגבי אופי ההוצאה יינתן בוועדה המשותפת לתקציב הביטחון ו-וועדת הכספים.

אופיר כץ: שאלה בהקשר הזה: האם חלק מהתקציב הזה למעון ראש המשלה ברעננה?

גל אסף: מדובר בסעיף נפרד מראש הממשלה.

גל אסף: אני פה בהוצאות ביטחון שונות.

אופיר כץ: כי שמענו שחלק מהתקציב הזה, בגלל שהביטחון אחראי על זה, לא אומרים כמה התקציב.

אופיר כץ: אני רוצה לדעת אם קשור לבנייה במעון ראש הממשלה.

גל אסף: לא.

אופיר כץ: עדיין לא קיבלנו שום פירוט על מעון ראש הממשלה.

ינון אזולאי: אגב גם משה ארבל הגיש מכתב לקבל שקיפות.

ינון אזולאי: לא קיבל כלום.

ינון אזולאי: אה, הגיש את זה לנפתלי בנט – אולי לא ידע שהוא עדיין ראש ממשלה.

ינון אזולאי: לא קיבל שום תשובה על זה וגם פה פנינו ולא קיבלנו.

אופיר כץ: אני חודש וחצי בפניות אליך, אדוני היושב-ראש, לקיים דיון.

אלכס קושניר: אתה צודק.

אלכס קושניר: אמרתי שיהיה דיון.

ינון אזולאי: לגבי הפנייה המסווגת הזאת, בבקשה, לגבי המ"ם, מתי פעם אחרונה כינסו את הוועדה המשותפת?

ינון אזולאי: היו שבוע שעבר גם פניות.

ינון אזולאי: מי חברים שם?

ינון אזולאי: כי הוספנו ולא קיבלנו את ההזמנות.

ינון אזולאי: יש לנו שאלות אבל נוצרים לשוננו.

ינון אזולאי: התייעצות סיעתית.

אלכס קושניר: פנייה 53.

אלכס קושניר: משרד הביטחון.

אלכס קושניר: מי בעד?

אלכס קושניר: מי נגד?

אלכס קושניר: הצבעה בעד – רוב גדול אושר.

אלכס קושניר: הפנייה אושרה.

ינון אזולאי: רביזיה כי רוצה לשאול את נירה מה זה.

ינון אזולאי: פנייה 65-66

אלכס קושניר: פנייה 65-66.

אלכס קושניר: משרד הבריאות.

דניאל פדון: הפנייה התקציבית נועדה להעברת סך של מיליארד ו-303 מיליון ו-845,000 שקל למשרד הבריאות – התקציב מיועד לתמוך במערכות הבריאות ובפעילות של מערכת הבריאות מול הנגיף לרבות קטיעת שרשראות הדבקה, לריסון התחלואה בקורונה ובווריאנט האומיקרון בלבד ולפעול למען חיסון האוכלוסייה בתוכם ילדים, מבוגרים וצוותים רפואיים, לשמור על הבריאות הכוללת של האזרחים.

דניאל פדון: הפנייה מעבירה בהתאם לפירוט הבא: תוכנית 240205, תפעול מטה, תוכנית שכוללת תקציבי תפעול המטה וגם בתוכה הוצאות תפעול ורכש להתמודדות עם נגיף הקורונה.

דניאל פדון: מועברים בפנייה 981,127 אלפי ₪ להרחבת הצטיידות של משרד הבריאות, לרבות רכש חיסונים, בדיקות PCR, בין היתר.

דניאל פדון: תוכנית 242003, קופות חולים ובתי חולים - העברות ותמיכות, תוכנית שמכילה את כל תמיכות משרד הבריאות לקופות החולים ובתי החולים, העברה של 322,718 אלפי ₪ ותוכנית שנפלה בדברי הסבר בטעות סופר, תוכנית 240701, הכשרות רופאים ואחיות.

דניאל פדון: תוכנית שמכילה את תקציבי ההכשרות בתחום הרפואה, בתי ספר לסיעוד.

דניאל פדון: זו תוכנית שנפלה בטעות סופר.

דניאל פדון: אקריא ונשלח מתוקן לוועדה.

דניאל פדון: העברנו את זה לוועדה בהשלמות, את הפסקה על תוכנית 240701, הכשרות רופאים ואחיות.

דניאל פדון: תוכנית שמכילה את ההכשרות בתחומי הרפואה, בתי ספר לסיעוד, מתמחים לפסיכולוגיה ועוד עבור הכשרה בסיסית לאחיות טיפול נמרץ שמתבצעת כחלק מההתמודדות עם הקורונה.

דניאל פדון: אלה הרכיבים שמועברים בפנייה.

אופיר כץ: איך התוכנית הזו קשורה לקורונה?

דניאל פדון: אנחנו תומכים בהכשרה בסיסית לאחיות טיפול נמרץ שנדרשות ביתר שאת במחלקות הקורונה, מחלקות שמטפלות בין היתר גם בקורונה, בין אם זה פנימית, טיפול נמרץ.

דניאל פדון: זו מטרת ההעברה.

ינון אזולאי: מאיפה הכסף?

אסף וכסלר: יש פה שני מקורות.

אסף וכסלר: אחד בסך 600 מיליון שקל מגיע מהקופסה של אותם 10 מיליארד של הקורונה שמוקצים כעת.

אסף וכסלר: הם מונחים בסעיף הרזרבה, 47.

ינון אזולאי: ביקשנו לדעת כמה נשאר שם.

אסף וכסלר: אנחנו מעבירים דיווח בתחילת כל חודש.

אסף וכסלר: הדיווח האחרון ששלחנו היה ב-2.5, לוועדה.

אסף וכסלר: הוקצה נכון ל-2.5 2 מיליארד ו-700.

אסף וכסלר: זה מה שהוקצה.

אסף וכסלר: נעביר דיווח- - -

ינון אזולאי: כל הקופה סך הכול 10 מיליארד?

אסף וכסלר: נכון.

אסף וכסלר: נכון ל-2.5 הוקצה 2.7.

אסף וכסלר: הם לא פנויים – יש להם הוצאות מתוכננות מיועדות כמו שאנו רואים בפנייה הזו; כמו יש פניות שעברו את הוועדה במהלך החודש האחרון והוקצה מהן כסף.

אסף וכסלר: נעביר דיווח נוסף כפי שהחוק מנחה אותנו, בתחילת החודש הבא, עוד יומיים.

אופיר כץ: יכול להיות שיישאר שם כסף?

אסף וכסלר: יש תקציב שמיועד להתמודדות השוטפת ולהמשך ההתמודדות של משרד הבריאות.

אופיר כץ: כמה מתוך זה חודשי קבוע?

אסף וכסלר: נתונים משתנים.

אסף וכסלר: זה תלוי בהיקף התחלואה.

אסף וכסלר: יש תקופות שהתחלואה יורדת והשימוש פוחת ויש תקופות שהתחלואה עולה.

ינון אזולאי: 10 מיליארד לא נמצאים כקופה בצד.

ינון אזולאי: אומרים: מיליארד לפה, חצי מיליארד לשם.

ינון אזולאי: לכל משרד כמה שיש לפי התוכנית.

ינון אזולאי: 2.7 מיליארד ב-2.5 זה פחות.

ינון אזולאי: נשאר 7.3.

ינון אזולאי: 7.3 הם צבועים למשרדים מסוימים, לתוכניות מסוימות.

אסף וכסלר: יש תוכניות הערכות לגבי איך נתמודד עם הקורונה בהמשך השנה.

ינון אזולאי: ה-600 מיליון יירדו מה-7.3.

ינון אזולאי: בתוך הקופה לאן הם שייכים?

ינון אזולאי: הרי זה צבוע.

אסף וכסלר: מיועד נטו למשרד הבריאות.

ינון אזולאי: גם אתה אומר: בעיקר משרד הבריאות.

ינון אזולאי: 10 מיליארד, אם אני אומר: תביא לי את הפירוט – לא אומר שהם צבועים.

אסף וכסלר: יש לנו הערכות לגבי מה תדרוש מאתנו ההתמודדות עם הקורונה בהמשך השנה הזו, אילו צרכים נצטרך להקצות.

אסף וכסלר: לכן זה נעשה במתודולוגיה הזו שהוקצו 10 מיליארד שקלים בתוכנית רזרבה, ואמרנו שנבוא במהלך השנה לתת פתרונות כי ידענו שעם הקורונה יש לנו חוסר ודאות וזה מה שאנו עושים.

ינון אזולאי: 10 מיליארד נמצאים ברזרבה כקופה של קורונה לכל דבר ועניין.

ינון אזולאי: כל פעם שאתה רוצה להוציא משם משהו, אתה בא לוועדת כספים, אומר: יש לי ברזרבה 10 מיליארד של הקורונה – משם מוציא.

אסף וכסלר: נכון.

אסף וכסלר: מעבר לאותם 600 מיליון, יש 703 מיליון שנוצרו כעודפים בסעיף 16.

אסף וכסלר: חלק מהפעולות של ההתמודדות עם הקורונה נעשות על ידי פיקוד העורף שמתוקצב בסעיף 16.

אסף וכסלר: החוק מנחה אותנו להעביר את העודפים במקום שבו נוצרו.

אסף וכסלר: ההתחייבויות נוצרו על ידי פיקוד העורף.

אסף וכסלר: לכן העברנו את העודפים לפיקוד העורף.

אסף וכסלר: כעת הוחלט שנכון שהתקציב הזה שאין לו שימוש כרגע - יחזור למשרד הבריאות שיקצה אותם חזרה לפיקוד העורף בהתאם לביצוע כלומר פיקוד העורף הוא הגורם שמבצע פעולות עבור משרד הבריאות.

אסף וכסלר: לכן נכון שמשרד הבריאות יקצה את התקציב לפיקוד העורף.

אופיר כץ: אתם מעבירים את הכסף אליכם ולא משתמשים בו, לפי הצורך של פיקוד העורף.

אסף וכסלר: נכון.

ינון אזולאי: היה כסף, העברת אותו לפיקוד העורף.

ינון אזולאי: משם אתה מחזיר אותו למשרד הבריאות ואז לפיקוד העורף לפי הביצוע?

אסף וכסלר: בהתאם להסכמות בין משרד הבריאות לפיקוד העורף, מה שפיקוד העורף מבצע עבור משרד הבריאות – משרד הבריאות יעביר.

ינון אזולאי: אני מציע שכשעושים את המעברים האלה, שיגידו תפילת הדרך.

ינון אזולאי: זו נסיעה ארוכה מדי.

ינון אזולאי: עכשיו הבנו רק מאיפה הגיע הכסף.

נירה שפק: אני מבקשת להבין מה קורה פה, אל"ף, סעיף 16 הוצאות חירום אזרחיות.

נירה שפק: סעיף 16 לא כולו פיקוד העורף.

נירה שפק: פיקוד העורף הוא הרוב שלו.

נירה שפק: אני רוצה לדעת מה המרכיבים ולהבין מה נעשה, מה לא נעשה.

נירה שפק: האם זה ניתן לסעיפי ציוד, לסעיפי ימ"מ?

נירה שפק: ביקשתי גם את הדברים האלה בוועדת חוץ וביטחון לקבל את זה.

נירה שפק: בנוסף, כתוב פה משהו שמאוד מטריד אותי בטבלה – שאתם מתארים מה נלקח בסעיף 16, יש שם כל מיני.

נירה שפק: אני רוצה לדעת אם בפרט 1616, מרכיבי ביטחון, איך קשור מרכיבי ביטחון לקורונה, מה נלקח.

נירה שפק: כל הסעיפים האלה לא ברורים.

נירה שפק: שוב - כשאתם באים לכאן – להגיד: טעות סופר, נשמט סעיף – לא מקובל.

נירה שפק: כשיש טעויות סופר - יעשו הגהה עוד פקיד במשרד ויחזרו אלינו.

אלכס קושניר: זה בדיוק מה שנעשה.

נירה שפק: לא.

נירה שפק: ולפרט לנו.

נירה שפק: לא במשפט כללי ולא בשורה.

נירה שפק: אני רוצה לדעת למה זה ניתן.

נירה שפק: הרי בסוף אנחנו יושבים פה שעות ומתמחרים.

נירה שפק: מראים לנו תוכניות.

נירה שפק: כשמשהו לא נעשה, אני רוצה לדעת מה הפירוט שלו.

נירה שפק: ושכמועבר למשהו אחר גם אני רוצה לדעת מה הפירוט שלו כי הנושא הזה מאוד קריטי.

נירה שפק: לא מבינה על מה אני אמורה להרים את ידי.

נירה שפק: מה היה אמור להיות ולא נעשה ולמה זה מועבר?

נירה שפק: איפה זה?

נירה שפק: אני רוצה לקבל פירוט.

אסף וכסלר: נשמח להעביר פירוט גם בעל פה וגם בכתב לכל מי שצריך.

אסף וכסלר: זה מה שנעשה.

אסף וכסלר: ביחס לפיקוד העורף, זה כספים שהוקצו במהלך 2021 לפיקוד העורף ממשרד הבריאות לצורך ביצוע פעולות כמו מפקדת אלון, תשלום ליום מילואים של עובד במפקדת אלון, ועד ביצוע פעולות נוספות בבתי ספר, בקהילה, כל מה שפיקוד העורף עושה.

נירה שפק: יש פה משהו מהותי.

נירה שפק: בסוף כולנו רוצים שהתקציבים יעברו ומהר.

נירה שפק: אבל אנחנו לא יכולים לוותר על הבקרה הפרלמנטרית.

נירה שפק: כי פעם אחת אומרים לנו: תעבירו, זה חשוב.

נירה שפק: אנחנו מעבירים סכומים גדולים.

נירה שפק: אתה יודע כמה מרכזי חוסן אפשר לעשות עם זה, כמה כיתות כוננות?

נירה שפק: ואולי אם היו מציגים לי את זה אז – הייתי אומרת: סדר העדיפות הוא אחר.

ינון אזולאי: זו שאלה שאמורה להיות בכל פנייה.

ינון אזולאי: אני מסכים איתך.

אסף וכסלר: בשנת 21' משרד הבריאות פנה לפיקוד העורף, לבצע פעולות מסוימות.

אסף וכסלר: הוא ביצע אותן, וקיים גם התקשרויות עם ספקים וכו'.

אסף וכסלר: נוצרו עודפים וחלק מהם גם לא נוצרו בגינם עודפם מחויבים אלא עודפים שאין בגינם התחייבויות כלומר זה כסף שלא בוצע.

נירה שפק: סליחה, אני מכבדת אותך – אבל אתה מדבר איתי במכובס.

נירה שפק: ציפיתי שתגיד לי: משרד הבריאות ביקש באמצעות פיקוד העורף לעשות X משימות.

נירה שפק: אלה המשימות.

נירה שפק: זאת נעשתה ב-70%, פה היתה התקשרות ויש עודף, פה נעשה ויש חוסר וצריך לעשות העברות כי כדי שנוכל לעשות בקרה לא רק על השורה.

נירה שפק: אנחנו רוצים לדעת מה חסר וללמוד מזה מה יהיה הגל הבא?

נירה שפק: מה אני יכולה ללמוד ממה שאתה אומר מכאן?

נירה שפק: כלום.

אסף וכסלר: נשמח להעביר פירוט רחב כפי שביקשת, בכתב, לוועדה.

אסף וכסלר: הכוונה היא שמשרד הבריאות יקצה מחדש לפיקוד העורף בהתאם לצרכים של ההתמודדות.

נירה שפק: אני מקווה שאתה הבנת אותי כי הוא לא הבין אותי.

נירה שפק: אני רוצה שמשרד הביטחון יממש את התקציב שלו, כי יש לו הרבה צרכים הרבה יותר מהתקציב שיש לו.

נירה שפק: מה שאתה מתאר לי כאן בטח מההיבטים האלה הם נראים לא טוב.

אסף וכסלר: ההתמודדות עם הקורונה שמשרד הבריאות הקצה לפיקוד העורף במהלך 21'.

אסף וכסלר: זה רק הכספים האלה.

נירה שפק: זה הלך לסעיף מרכיבי ביטחון?

אסף וכסלר: זה הלך לסעיף 16 שמתקצב את פיקוד העורף.

נירה שפק: אבל כתוב פה בתת סעיף מרכיבי ביטחון.

נירה שפק: תגיד לי מה משרד הבריאות עושה בסעיף מרכיבי ביטחון?

אסף וכסלר: הפעילות של הקורונה בפיקוד העורף מתוקצבת תחת התוכנית הזו.

אסף וכסלר: התמודדנו עם הקורונה.

אסף וכסלר: לא בנינו את מבנה התקציב עבור הקורונה.

אסף וכסלר: הקורונה פגשה אותנו את מבנה התקציב הקיים.

נירה שפק: יש סעיף 161606 שזה נקרא קורונה פעילות פקע"ר.

דן נמני: התוכנית שאת מדברת עליה לפעילות קורונה של פיקוד העורף היא תחת תחום פעולה של מרכיבי ביטחון.

דן נמני: הקורונה כאמור פגשה אותנו במהלך התקציב.

דן נמני: הכניסו את התוכנית הזאת על אף שהיא לא בליבת עשה של מרכיבי ביטחון בתחום פעולה הזה אבל היא תוכנית נפרדת רק לקורונה.

דן נמני: גם הכסף שהועבר לבריאות הוא רק של קורונה.

דן נמני: לא פוגש את מרכיבי ביטחון ולא קשור לזה.

נירה שפק: התשובה שלך מקובלת לאחת השאלות שלי שזה סתם נכנס תחת סעיף מרכיבי ביטחון כי היה נוח לשים תת סעיף שם.

נירה שפק: זה לא קשור למרכיבי ביטחון.

ינון אזולאי: זה כן קשור כי זה עובר לפיקוד העורף.

ינון אזולאי: אם נירה היתה רוצה לשאול, היתה שואלת את זה בכל מקום בכל פנייה.

דן נמני: תחום הפעולה זה שם יותר רחב.

ינון אזולאי: הבנתי.

ינון אזולאי: אמרתם פה כשהגענו לפה אחרי התקציב, כשכביכול עברנו את הקורונה, אמרתם: נגמר, לא תשמעו יותר קופת קורונה מאתנו.

ינון אזולאי: הכול יהיה מוטמע במשרדים בלי קופת קורונה.

ינון אזולאי: כרגע אתם שוב משתמשים בקופת קורונה לדברים כאלה ואחרים.

ינון אזולאי: נירה אומרת שזה הולך לסעיף ביטחון וזה נכון.

ינון אזולאי: אם אמרתם – שזה לא קופת קורונה ולא ילך לסעיף ביטחון, היא אומרת: למה שילך לסעיף ביטחון א' ולא לסעיף ביטחון ב'?

ינון אזולאי: אני רוצה לדעת לאן הכסף הזה הלך, ממה הפסדנו ומה שאני יכולה – כן לשים שם.

אסף וכסלר: ביחס לקופה, כנראה המינוח קצת מבלבל.

אסף וכסלר: בשנת 2020 לא היה תקציב מדינה מאושר ובאו לוועדת כספים ואישרו קופסה תקציבית חיצונית נפרדת שהיא רק עבור הקורונה.

אסף וכסלר: עם העברת התקציב לשנת 21' -22' הכניסו את ההקצאות עבור הקורונה בתוך תקציב המדינה הרגיל, בחוק התקציב הרגיל, ויחד עם זאת אמרו:

אסף וכסלר: עבור שימושי הקורונה אנו שומרים על הפרדה.

אסף וכסלר: לכן במובן מסוים אנו כן מנהלים קופסה עבור קורונה אבל היא בתוך תקציב המדינה הרגיל.

אסף וכסלר: כלומר תקציב הקורונה הוא בתוך התקציב אבל הוא מופרד לחלוטין מהתקציב הרגיל.

נירה שפק: תביא פירוט.

אסף וכסלר: נביא.

אלכס קושניר: נעמה לזימי.

נעמה לזימי: לאחרונה התפרסם שמשרד הבריאות יפעל לרכישת ציוד רפואי כמו MRI ו-CT לבתי חולים ברחבי הארץ.

נעמה לזימי: אם אפשר לקבל על זה פירוט.

נעמה לזימי: לאחרונה פנו אליי מבית חולים בני ציון חיפה שמנסים הרבה זמן לקבל מימון עבור רובוט ניתוחי שהם זקוקים לו למחלקה הכירורגית שלהם.

נעמה לזימי: יש להבין – זה הצלת חיים לכל דבר.

נעמה לזימי: אם אפשר להבין מה התקינה היום עבור מכשירי CT ו-MRI ורובוטים ניתוחיים מבחינת משרד הבריאות, מה אמור להיות היחס בין מכשיר לכמות האנשים והאם אתם עומדים בתקינה הזו היום ברחבי הארץ?

נעמה לזימי: אנו יודעים מחלק מבתי החולים שאין להם אישור מבחינת- - -

אופיר כץ: הם עומדים בתקינה במרכז הארץ.

אופיר כץ: לא בפריפריה.

נעמה לזימי: זה מה שאני רוצה לשמוע.

נעמה לזימי: נגיד הרובוט הניתוחי הזה הם מחכים לאישור שלו מלא זמן.

נעמה לזימי: עשיתי שם סיור.

אופיר כץ: אנחנו איתך.

נעמה לזימי: ושאלה נוספת – שוחחתי בשבוע שעבר עם ראש עיריית קריית שמונה אביחי שטרן.

נעמה לזימי: באוקטובר תפוג הוראת שעה שמתקצבת את קריית שמונה ב-2.5 מיליון שקלים לצורך הפעלת שירותים רפואיים, במקום הפעלת חדר מיון קדמי בעיר שבוטל בקורונה בשיא ההזיה ששר הבריאות הקודם ביטל חדר מיון קדמי בעיר בזמן משבר רפואי.

נעמה לזימי: הכסף עובר דרך משרד הבריאות ומשרד הנגב והגליל.

נעמה לזימי: אני רוצה לדעת איפה זה עומד כי קריית שמונה לא יכולה לספק שירותי בריאות לתושבים ולא הכסף הזה.

נעמה לזימי: זה ממש דיני נפשות.

נעמה לזימי: היעדר הימצאות המרכז הרפואי הזה, חדר מיון קדמי או שירותים רפואיים שיפעילו מהכסף הזה, זה אומר שאנשים ימותו.

נעמה לזימי: אם אפשר לדעת מה קורה עם זה.

ינון אזולאי: משרד הבריאות צריך לענות, ואם אפשר לא בכתב כי גם ההצבעה תהיה בכתב.

אלכס קושניר: נשארו לנו 3 דקות לסיום הדיון.

יעל רון בן משה: אנחנו חייבים להספיק.

יעל רון בן משה: אנחנו מתים יותר צעירים.

נעמה לזימי: שימו לב כמה כסף קטן.

נעמה לזימי: 2.5 מיליון.

נעמה לזימי: הגרוש של הגרוש ומבטלים את זה.

נעמה לזימי: אין לתאר.

אלכס קושניר: בדיון הבא שנדון בפניות תקציביות נתחיל בזה, ואבקש להתחיל בתשובות לנעמה לזימי.

אלכס קושניר: אני רוצה שאופיר ישלים את השאלות וגם את זה תוסיפו לתשובות.

אלכס קושניר: מבקש לראות פה נציגי משרד הבריאות.

אופיר כץ: שאלה.

אופיר כץ: בנוסף למה שהיא ביקשה לגבי המכשירים של ה-MRI וה-CT, איך הם מתכוונים לעבוד אם לא תקצבתם רדיולוגיים שיפעילו את זה?

אופיר כץ: כי כבר היום יש מחסור ברדיולוגיים.

אופיר כץ: כלומר לא נקצר את התורים אם לא יוסיפו עוד רדיולוגיים.

אופיר כץ: מה אתם מתכוונים לעשות עם זה?

אלכס קושניר: מקווה שרשמתם.

אלכס קושניר: נתחיל את הדיון הבא עם התשובות לשאלות האלה לגבי מקורות התקציב, מה ששאלה נירה – את זה אבקש לקבל בכתב לקראת הדיון הבא.

ינון אזולאי: של כל הפניות התכוונה, ואני מצטרף.

אלכס קושניר: לגבי זה היא שאלה.

אלכס קושניר: תודה רבה, הישיבה נעולה.